*Jn13,13 Ti így hívtok engem: Mester, és Uram, és jól mondjátok, mert az vagyok.*

A megszólítások a valóságot tükrözik. Jézus a Mester. Mindenben! Ez már izgalmasabb. Mivel Ő a Teremtő, minden, ami létezik, Benne megvan. Nincs az a fortély, praktika, ami az Ő tudásán kívül lenne. Ez a tény nagy bátorítás mindannyiunk számára. Másként kifejezve mindenben kérhetjük segítségét. A segíteni akarás megvan Benne, de a szabad akaratra tekintettel nekünk kell kérnünk.

Amint az a lábmosásból is látszik, Ő nem olyan Úr, aki nem foglalkozik apróságokkal vagy visszariad kellemetlen, akár visszataszító dolgoktól. Ugyancsak a lábmosás mutatja azt, igenis meg akar tenni dolgokat. Ne essünk a Péter -féle helyzetbe „... az én lábamat nem…”. Kérjük Őt, segít, ha kell megmossa a lábainkat, de Ő Úr. Ez nem változik semmitől és senkitől. Ő mindannyiunk Ura, de célja az, hogy mindannyian teljes éledtet éljünk. Az Ő segítségével ez sikerül. Neked is! *Vadon Gyula*